Document ID: 31972L0274

NEUVOSTON DIREKTIIVI,
annettu 20 päivänä heinäkuuta 1972,
juurikkaiden, rehukasvien ja viljakasvien siementen sekä siemenperunoiden pitämisestä kaupan 14 päivänä kesäkuuta 1966 annettujen direktiivien sekä öljy- ja kuitukasvien siementen pitämisestä kaupan 30 päivänä kesäkuuta 1969 annetun direktiivin sekä vihannesten siementen pitämisestä kaupan ja viljelykasvilajien yleisestä lajikeluettelosta 29 päivänä syyskuuta 1970 annettujen direktiivien muuttamisesta (72/274/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,
ottaa huomioon komission ehdotuksen,
ottaa huomioon Euroopan parlamentin lausunnon,
ottaa huomioon talous- ja sosiaalikomitean lausunnon,
sekä katsoo, että
jäljempänä tarkoitetuista syistä olisi muutettava tiettyjä säännöksiä juurikkaiden siementen pitämisestä kaupan(1), rehukasvien siementen pitämisestä kaupan(2), viljakasvien siementen pitämisestä kaupan(3), siemenperunoiden pitämisestä kaupan(4) 14 päivänä kesäkuuta 1966 annetuissa neuvoston direktiiveissä, sellaisina kuin ne ovat viimeksi muutettuina 30 päivänä maaliskuuta 1971(5) annetulla direktiivillä, öljy- ja kuitukasvien siementen pitämisestä kaupan 30 päivänä kesäkuuta 1969 annetussa neuvoston direktiivissä(6), sellaisena kuin se on viimeksi muutettuna 30 päivänä maaliskuuta 1971 annetulla direktiivillä(7), vihannesten siementen pitämisestä kaupan 29 päivänä syyskuuta 1970 annetussa neuvoston direktiivissä(8), sellaisena kuin se on viimeksi muutettuna 30 päivänä maaliskuuta 1971 annetulla direktiivillä(9) ja viljelykasvilajien yleisestä lajikeluettelosta 29 päivänä syyskuuta 1970 annetussa neuvoston direktiivissä(10),
tietyissä edellä mainituissa direktiiveissä säädetään, että 1 päivästä heinäkuuta 1972 alkaen kolmansissa maissa korjattujen siementen ja lisäysaineiston vastaavuudesta eivät jäsenvaltiot voi enää päättää itsenäisesti; kun aina ei ole mahdollista tehdä vastaavuutta koskevia yhteisön tarkastuksia, on tarkoituksenmukaista pidentää edellä mainittua määräaikaa, jotta vältyttäisiin häiriöiltä nykyisissä kauppasuhteissa,
siementen ja lisäysaineiston pitämistä kaupan koskevissa direktiiveissä hyväksytään yksinomaan joko jäsenvaltioista tulevat, kyseisen direktiivin vaatimukset täyttävät tuotteet tai kolmansista maista tulevat tuotteet, joiden tiedetään vastaavan yhteisön tuotteita, ja
yhteisöön liittyneistä maista peräisin olevia tuotteita on voitava pitää kaupan, vaikka näitä direktiivejä ei olisi vielä saatettu voimaan kyseisissä maissa, sen vuoksi on tarpeen säätää asiasta,
ON ANTANUT TÄMÄN DIREKTIIVIN:
1 artikla
Korvataan juurikkaiden siementen pitämisestä kaupan 14 päivänä kesäkuuta 1966 annetun direktiivin 16 artiklan 2 kohdan toisessa virkkeessä, rehukasvien siementen pitämisestä kaupan 14 päivänä kesäkuuta 1966 annetun direktiivin 16 artiklan 2 kohdan toisessa virkkeessä, viljakasvien siementen pitämisestä kaupan 14 päivänä kesäkuuta 1966 annetun direktiivin 16 artiklan 2 kohdan toisessa virkkeessä ja siemenperunoiden pitämisestä kaupan 14 päivänä kesäkuuta 1966 annetun direktiivin 15 artiklan 2 kohdan toisessa virkkeessä päivämäärä 1 päivänä heinäkuuta 1972 päivämäärällä 1 päivänä heinäkuuta 1973.
2 artikla
Täydennetään juurikkaiden siementen pitämisestä kaupan 14 päivänä kesäkuuta 1966 annetun direktiivin 16 artiklaa, rehukasvien siementen pitämisestä kaupan 14 päivänä kesäkuuta 1966 annetun direktiivin 16 artiklaa, viljakasvien siementen pitämisestä kaupan 14 päivänä kesäkuuta 1966 annetun direktiivin 16 artiklaa, siemenperunoiden pitämisestä kaupan 14 päivänä kesäkuuta 1966 annetun direktiivin 15 artiklaa, öljy- ja kuitukasvien siementen pitämisestä kaupan 30 päivänä kesäkuuta 1969 annetun direktiivin 15 artiklaa, vihannesten siementen pitämisestä kaupan 29 päivänä syyskuuta 1970 annetun direktiivin 32 artiklaa ja viljelykasvilajien yleisestä lajikeluettelosta 29 päivänä syyskuuta 1970 annetun direktiivin 21 artiklaa seuraavasti:
"3. Edellä 1 ja 2 kohtaa on sovellettava myös uusien jäsenvaltioiden osalta liittymispäivämäärän ja tämän direktiivin säännösten noudattamisen edellyttämien lakien, asetusten ja hallinnollisten määräysten voimaantulopäivämäärän välisenä aikana."
3 artikla
Jäsenvaltioiden on saatettava:
a) tämän direktiivin 1 artiklan säännösten noudattamisen edellyttämät lait, asetukset ja hallinnolliset määräykset voimaan 1 päivästä heinäkuuta 1972 alkaen,
b) tämän direktiivin 2 artiklan säännösten noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1973.
4 artikla
Tämä direktiivi on osoitettu kaikille jäsenvaltioille.
Tehty Brysselissä 20 päivänä heinäkuuta 1972.

Labels: 17
3
6
12
15